Մեծամտութիւնը եւ անսխալականութեան մտայնութիւնը երբեմն քեզ ոլորապտոյտ ճամբաներէ, սաղարթախիտ տափաստաններէ, ելեւէջներէ ու խոչընդոտներէ կ՚առաջնորդեն՝ անուղղայ եւ մութ ճամբէքի մէջ ձգելով բանաւոր արարածդ։ Իսկ դուն, որպէս անփորձառու էակ, նմանակելով շատերու օրինակը, ինքնակամօրէն կը փորձես քալել այդ դարձդարձիկ ու վերջնակայան չունեցող ուղիներէն, փաստել դուն քեզ՝ ցոյց տալով ջանադրութիւնդ ու «քաջութիւն»դ։